Областна администрация Кърджали - Никола Чанев: Големите инфраструктури проекти в Кърджали се случват с пари от държавата
Публикувана на 19 Юли 2018
Областният управител Никола Чанев участва в церемонията по старта на цялостното реновиране на сградата, в която се помещават ОУ „Св.св. Кирил и Методий“ и Езиковата гимназия „Христо Ботев“.
Училищният корпус ще бъде основно ремонтиран по проект за обновяване и реконструкция на образователни обекти по ОП „Региони в растеж“ на стойност 14 млн лева. „За мен е чест да съм тук, защото днес правителството препотвърди ангажимента си към българското образование като приоритет в управленската му програма. 700 млн лева ще бъдат вложени в инфраструктурата на училищата. 14 млн са на територията на Кърджали и 2 млн от тях са заделени от държавния бюджет. А тези 14 милиона, по думите на кмета, са 70 процента от инвестиционната програма на общината. Днес отново рухна митът, че държавата не помага на община Кърджали. Тази първа копка е поредното доказателство, че всички големи инфраструктурни проекти на територията на общината се случват с подкрепата на държавата – стадиона, покрития басейн, водния цикъл, образователната инфраструктура и мн.др. Поздравявам строителите, инвеститорите, екипа на проекта. Убеден съм, че наесен децата и учителите от ОУ „Св.св. Кирил и Методий“ и Езиковата гимназия „Христо Ботев“ ще посрещнат първия звънец по-мотивирани, в оптимални условия за учене и работа, защото тази инвестиция е инвестиция в бъдещето“, подчерта Никола Чанев. В рамките на проекта предстои саниране на сградата, преасфалтиране на училищния двор, ремонт на спортните площадки и плувния басейн, обновяване и преобзавеждане на класните стаи.